Diari Oficial de la Generalitat Valenciana


Sumari del DOGV 9921, del 23-08-2024 (2024/8578)

RESOLUCIÓ de 2 d'agost de 2024, de modificació de la quantia dels mòduls econòmics de l’acord d’acció concertada i la modificació de la classificació de les places dels centres, que s’adapten a les circumstàncies de les persones usuàries ateses, en matèria de servicis socials en el sector d’atenció a persones amb discapacitat per al període 2024-2026, i les quanties corresponents a l’any 2023. (Segona resolució).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9921

Data del DOGV
:   23-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/8578

CVE
:   DFRT-V-8308-6279

Data del document
:   02-08-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * Vicepresidència Segona i Conselleria de Serveis Socials, Igualtat i Habitatge

*Antecedents de fet*

I. Mitjançant la resolució de la Vicepresidència i Conselleria de Servicis Socials, Igualtat i Vivenda de data 24 de juliol de 2024 es modifiquen la quantia dels mòduls econòmics de l’acord d’acció concertada i la classificació de les places dels centres, que s’adapten a les circumstàncies dels usuaris atesos, en matèria de servicis socials en el sector d’atenció a persones amb discapacitat per al període 2024-2026, i les quanties corresponents a l’any 2023, de data 24 de juliol de 2024.

II. L’esmentada resolució aprova les quanties corresponents a l’increment del finançament corresponent a l’anualitat del 2023 dels centres concertats en matèria de servicis socials en el sector de discapacitat el resultat de la qual s’ha obtingut aplicant als mòduls inicials establits en la resolució de la convocatòria plurianual 2022-2026 (DOGV 9371, 29.06.2022) el 5,7 % de l’IPC de l’any 2022. En el cas dels centres ocupacionals que presten servici de transport, la base de càlcul es compon del total abonat per a l’any 2023 i les obligacions degudament adquirides (ODA), exceptuant el que s’ha abonat en concepte de transport.

III. En esta resolució, s’establix que l’abonament de l’increment es realitzarà en una sola liquidació.

IV. Mitjançant la present resolució s’executa el que disposa l’apartat XI de la resolució, que establix que: «Posteriorment, es dictarà una nova resolució específica respecte a la quantia de l’any 2023 per a aquells centres que, encara que no es relacionen en l’annex II d’esta resolució, hagen presentat o no hagen presentat una memòria econòmica complementària fins al 30 de juny del present, segons la Instrucció 2/24, de data 5 d’abril de 2024, que acredite d’esta manera, totalment o parcialment, i de manera certificada, la justificació de les quantitats desembossades segons les especificacions de la instrucció referenciada. S’entendrà com a quantia a la qual es renuncia, aquella que no haja pogut ser justificada per cada un dels centres en la seua memòria econòmica i/o en la memòria complementària presentada».

V. Hi ha crèdit adequat i suficient per a donar cobertura a esta nova resolució d’increment per als centres d’atenció a persones amb discapacitat per a l’any 2024, contemplat en la Llei 8/2023, de 27 de desembre, de 2023, de pressupostos de la Generalitat per a l’exercici 2024, en l’annex de transferències corrents adscrit al subprograma 313I00, Gestió i organització del sistema, de la secció G0116, Vicepresidència Segona i Conselleria de Servicis Socials, Igualtat i Vivenda, en la línia S0385, «Concerts de places en centres d’atenció a persones amb discapacitat i salut mental».

VI. En l’annex  d’esta resolució, s’indiquen les quantitats incrementades de cada un dels centres concertats en el sector d’atenció a persones amb discapacitat que, encara que no es relacionen en l’annex II de la Resolució de 24 de juliol de 2024, hagen acreditat de manera total o parcial i de forma certificada, la justificació de les quantitats desembossades segons les especificacions de la instrucció referenciada en l’antecedent IV. S’entendrà com a quantia a la qual es renuncia, la que no haja pogut ser justificada per cada un dels centres en la seua memòria econòmica i/o en la memòria complementària presentada.

*Fonaments de dret*

I. El Decret 181/2017, de 17 de novembre, del Consell, pel qual es desenrotlla l’acció concertada per a la prestació de servicis socials en l’àmbit de la Comunitat Valenciana per entitats d’iniciativa social (DOGV 8197, 23.12.2017) i la seua modificació pel Decret 188/2021, de 26 de novembre, del Consell, i l’article 31.1 del Decret 181/2017, que regula la modificació dels concerts i establix que: «1. Les variacions que puguen produir-se en els servicis per circumstàncies derivades de les necessitats d’atenció de les persones usuàries o per circumstàncies individualitzades, donaran lloc a la modificació del concert, sempre que hi haja crèdit adequat i suficient, i que no afecten els requisits que s’establixen per a la prestació i la provisió de fons». Així mateix, l’article 31.5 establix que: «El concert es podrà modificar d’ofici o a instàncies del titular del servici, sempre que concórreguen motius d’interés públic, i serà preceptiva, en cas de modificació d’ofici, l’audiència de la part interessada». D’altra banda, l’article 33 contempla la revisió i la modificació de les condicions tècniques o econòmiques, i disposa que: «1. La conselleria competent podrà revisar les condicions tècniques i els mòduls econòmics a conseqüència de canvis normatius. 2. Així mateix, podran revisar-se els imports dels mòduls econòmics durant el termini de duració del concert social, per resolució de l’òrgan competent de la conselleria, per a mantindre les condicions econòmiques del concert, dins de les disponibilitats pressupostàries (…)».

II. El Decret 81/2023, de 12 de juliol, del Consell, establix l’estructura orgànica bàsica de la Presidència i de les conselleries de la Generalitat (DOGV 9904, 30.07.2024). La Vicepresidència i Conselleria de Servicis Socials, Igualtat i Vivenda és el màxim òrgan encarregat de la direcció i execució de la política del Consell en matèria de prestació social, servicis socials, dependència, persones amb discapacitat, igualtat, famílies, infància i adolescència, adopcions, joventut, dona, persones migrants, cooperació al desenrotllament, voluntariat social i vivenda, segons establix l’article 1 del Decret 132/2023, de 10 d’agost, del Consell, d’aprovació del Reglament orgànic i funcional de la Vicepresidència Segona i Conselleria de Servicis Socials, Igualtat i Vivenda (DOGV 9661, 14.08.2023), modificat pel Decret 84/2024, de 16 de juliol (DOGV 9898, 22.07.2024). L’article 19 indica que la Direcció General de Gestió del Sistema Sociosanitari i de l’Institut Valencià de Formació, Investigació i Qualitat dels Servicis Socials és el centre directiu que exercix les competències en matèria d’acció concertada.

III. L’Orde 2/2024, de 14 de maig, de 2024 (DOGV 9851, 17.05.2024), de la Vicepresidència Segona i Conselleria de Servicis Socials, Igualtat i Vivenda, desenrotlla el Decret 132/2023, de 10 d’agost, d’aprovació del Reglament orgànic i funcional de la Vicepresidència Segona i Conselleria de Servicis Socials, Igualtat i Vivenda, modificat pel Decret 84/2024, de 16 de juliol (DOGV 9898, 22.07.2024).

IV. La Resolució de 15 de maig de 2024 (DOGV 9851, 17.05.2024), de la vicepresidenta segona del Consell i consellera de Servicis Socials, Igualtat i Vivenda, delega l’exercici de competències en determinats òrgans de la Vicepresidència Segona i Conselleria de Servicis Socials, Igualtat i Vivenda.

I per tot això i conforme al que es disposa, correspon a la persona que ocupe el lloc de la direcció general de Gestió i Organització del Sistema, d’ara en avant, Direcció General de Gestió del Sistema Sociosanitari i de l’Institut Valencià de Formació, Investigació i Qualitat dels Servicis Socials, per delegació de la persona titular de la Conselleria de Servicis Socials, Igualtat i Vivenda, tenint en compte les disponibilitats pressupostàries existents, la resolució sobre la modificació de la quantia dels mòduls econòmics de l’acord d’acció concertada en matèria de servicis socials per als centres residencials en el sector d’atenció a persones amb discapacitat per a l’any 2024 i les quanties corresponents a l’any 2023; i per consegüent

RESOLC

*Primer*

Aprovar les quanties corresponents a l’increment  del finançament corresponent a l’any  2023 dels centres que es relacionen en l’annex I per un import global de 1.015.946.22 €.

*Segon*

El reajustament global referent a l’any 2023, que s’efectua amb càrrec al crèdit de l’annex de transferències corrents adscrit al subprograma 313I00, Gestió i organització del sistema, de la secció G0116, Vicepresidència Segona i Conselleria de Servicis Socials, Igualtat i Vivenda, en la línia S0385, «Concerts de places en centres d’atenció social a persones amb discapacitat i salut mental», fons TA23000000, contemplat en la Llei 8/2023, de 27 de desembre, de 2023, de pressupostos de la Generalitat per a l’exercici 2024.

*Tercer*

Els efectes econòmics serà una quantitat global que s’abonarà en una sola liquidació en el present exercici 2024.

Contra esta resolució, que posa fi a la via administrativa, les persones interessades poden interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l’endemà de la notificació, de conformitat amb el que preveu l’article 46.1 de la Llei 29/1998, de 13 de juliol, reguladora de la jurisdicció contenciosa administrativa.

Així mateix, poden interposar potestativament un recurs de reposició, previ al recurs contenciós administratiu, davant l’òrgan que va dictar l’acte, en el termini d’un mes a comptar de l’endemà de la notificació, segons el que disposen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, o qualsevol altre recurs que consideren convenient per a la defensa dels seus interessos.

  

València, 2 d'agost de 2024

(p. d., art. 15 de la Resolució 21.06.2022)

José Vicente Anaya Roig

Director general de Gestió del Sistema Sociosanitari i de l'Institut Valencià de Formació, Investigació i Qualitat dels Servicis Socials.

Esta disposició conté annexos. Consulteu-ne la versió en PDF.